
Article primer. El número de vigilants i su¬ 
plents serà el que es consideri necessari pel millor 
servei de la població. 

Art. 2on. El nomenament de vigilant i de su¬ 
plent serà de competència de rAjüntament. 

Art. 3er. Serà requisit indispensable per ésser 
nomenat: ésser català, saber llegir i escriure, ésser 
fill de Masnou o portar-hi almenys més de deu anys 
vivint-hi, tenir l ona conducta, ésser solvent i tenir 
moralitat reconeguda i d’edat de 25 a 35 anys. 

Art. 4rt. Seran preferits per vigilant i suplent 
els que hagin servit a l’Exèrcit o a la Marina i siguin 
llicenciats, tenint, no obstant, de reunir les circums¬ 
tàncies exigides en l’art. 3er. 

ART.^5è. Reconeixerà com a màxima autoritat al 
senyor Alcalde, als senyors Consellers i al senyor 
Secretari de rAjüntament i en absència d’aquest 
acatarà les ordres i manaments propis del servei que 
l’oficial major pugui donar-li. 

Art. 6è. El cap immediat dels vigilants serà 
l’agutzil de rAjüntament, qui rebrà directament les 














ordres que es facin necessàries per el millor desenvo¬ 
lupament del servei i serà respectat com els altres 
superiors. 

Essent el vigilant un empleat municipal per la vi¬ 
gilància i policia d'aquesta Vila, serà necessari que 
es compenetri del deure que té de fer-se respectar 
tant en el servei de dia com en el de nit. 

Per això, esgotarà les mesures de persuació, co¬ 
neixement i tacte, però no permetent que sigui atro¬ 
pellat per ningú ni per cap concepte. 

Ei seu caràcter d’agent de vigilància del Municipi li 
imposa, no obstant, el deure d’ésser atent i parlar bé, 
encara que arribi el cas de desplegar la màxima 
energia. 

Art. 7è. Diàriament es presentaran quinze minuts 
abans de l’hora assenyalada per començar el servei, 
per rebre ordres i una vegada l’agutzil els hi hagi 
comunicat l’ordre del dia, sortiran de l’Ajuntament 
per complir llur servei en el barri de cadascú. 

Art. 8è. Deuran vigilar els carrers compresos 
en la barriada que els correspongui, dés de les deu 
de la nit a les quatre de la matinada, del ler. d’abril 
fins al 31 d’octubre i de les deu de la nit fins a les 
cinc de la matinada des del primer de novembre fins 

al 31 de març, a excepció d’un vigilant que per ri¬ 
gorós torn quedarà de servei una hora més de l’ho¬ 
rari assenyalat i que recorrerà el trajecte que com¬ 
prèn tot el carrer de Prat de la Riba, situant-se a la 
casa de la Vila. 

Art. 9è. Deuran vigilar constantment i amb igual¬ 
tat tots els carrers de la seva demarcació, recorrent- 
los lentament i esquadrinyant les cruilles i llocs dels 
carrers que puguin servir d’aixopluc o per dormir 
en alguna persona. 

Art. 10. A l’objecte d’atendre qualsevol neces¬ 
sitat que algun vei tingués, els vigilants es trobaran 
cada mitja hora en els llocs assenyalats per la Co¬ 
missió de Governació. 

Art. 11. En arribar en els llocs assenyalats fa¬ 
ran la senyal d una pitada llarga que serà contes¬ 
tada pels altres vigilants. 

Art. 12. Durant el servei de nit, no podran des¬ 
cansar més que deu minuts per cada hora, que ho 
faran en cada lloc assenyalat, procurant no ador¬ 
mir-se mentre estan descansant, i no es permetrà, 
tampoc, reunir-se dos o més vigilants per descansar 
junts. 

Durant el descans es col·locarà el fanal de manera 

visible perquè els veïns puguin reconèixer al vi¬ 
gilant. 

Art. 13. No es separaran del seu barri o de¬ 
marcació només en el cas que sentin el toc d auxili 
o de reunió que secretament se’ls donarà o en el 
cas que ho sol·liciti algun veí per auxiliar-lo a una 
urgent necessitat. 

Art. 14. Sempre que un veí demani l’auxili del 
vigilant, aquest el prestarà immediatament i sense 
cap retribució i en el cas de separar-se del barri, 
procurarà fer-ho amb el menys temps possible. 

Art. 15. Els vigilants procuraran evitar els furts 
personals i els de les propietats, les baralles, escala- 
ment d’edificis, sorolls, crits, la música i cants que 
no estiguin prèviament autoritzats i tot quant sigui 
atemptar a la seguretat dels veïns, la de les finques 
i al silenci i tranquilitat de la població. 

Art. 16. En cas de desordre els vigilants estan 
autoritzats per reprimir-lo, però no faran ús de l’anna 
sense que prèviament no hi hagi agressió i en cas 
extrem de veure’s en perill la vida o lés dels pací¬ 
fics vianants. 

Art. 17. Faran tancar els cafès, bars i altres 
establiments d’aquesta classe a les hores que l’Al- 



— 7 — 


caldia hagi disposat, procurant vetllar per prohibir 
els jocs no permesos que en els establiments es 
puguin jugar. 

Art. 18. Els vigilants inspeccionaran diària¬ 
ment llurs barris respectius de 3 a 4 de la tarda du¬ 
rant rhivern i de 4 a 5 a l’estiu, anotant-se les 
anormalitats que observin en una fulla que deuran 
presentar diàriament a l’Alcaldia. 

Art. 19. No obstant i la reglamentació del ser¬ 
vei assenyalat en els articles anteriors, els vigilants 
estan obligats en tot moment a atendre les necessi¬ 
tats que requereixi la seva presència en el barri 
respectiu, cuidant-se de recollir els malalts i acci¬ 
dentats que hi hagi en la via pública, portant-los 
pel seu auxili allà on correspongui segons el cas de 
cadascú i posant-se a les ordres del senyor Jutge 
en el cas que els seus serveis li siguin necessaris. 

Art. 20. No podran absentar-se de la població 
sense el corresponent permís del senyor Alcalde. 

En cas d’haver-se de substituir en el servei, . no 
podran, els vigilants, fer cap permuta sense el per¬ 
mís de la Comissió de Governació que serà per 
mitjà de l’agutzil. 

Els vigilants estaran sempre a disposició de TAI- 




cal dia quan s’hagi de prestar un servei extraordinari 
el qual no podran negar-se a efectuar. 

Art. 21. Els serveis extraordinaris que prestin 
el^s vigilants seran retril:<uïts en la forma i quantia 
que l’A juntament cregui convenient, servint d’estí¬ 
mul per tot quant sigui treball distint a l’assenyalat 
a cadascú i els que comprenen aquest Reglament. 

Art. 22. El cos de vigilants cobrarà el seu sou 
mensualment, de conformitat amb els que figuren en 
el pressupost municipal. 

Art. 23. Els vigilants disfrutaran per torn rigo¬ 
rós, d’una festa cada set dies. El suplent que els 
substitueixi actuarà d’acord amb l’articulat del Re¬ 
glament del Cos de Vigilants. 

SANCIONS 

Art. 24. Les faltes comeses involuntàriament en 
l’exacte compliment del que disposa aquest Regla¬ 
ment, seran corregides per l’Ajuntament previ dicta¬ 
men de la Comissió de Governació. 

Art. 25. Les que siguin comeses voluntàriament 
seran castigades per primera vegada amb 15 dies de 
suspensió d’empleu i sou. En cas de reincidència, la 
suspensió serà de 30 dies i a la tercera vegada serà 
separat totalment del cos de vigilants, sense que l’a¬ 
cord de l’A juntament doni lloc a cap apel·lació. 








